Furasi ma sɔrɔ fɔlɔ min bɛ sidabana furakɛ, nka fura minnu bɛ wele atiretorowirali o bɛ se ka sidatɔw dɛmɛ u ka ɲɛnɛmaya kuntaalajan sɔrɔ kɛnɛya kɔnɔ, fura ninnu tali bɛ se ka a to sidabana tɛ jɛnsɛn. Aw bɛ fura 3 fara ɲɔgɔn kan ka u ta don o don, olu bɛ wele antiretorowirali furakɛli walima arv. Kotirimɔkizazɔli (aw ye gafe ɲɛ Kotiri (Cotrimoxazole, TMP-SMX) lajɛ) bɛ se ka sidatɔw tanga bana misɛnni caman ma.
Baarada minnu sigilen don sidabana furakɛli ani a furakisɛw dili kama
Kabini aw bɛ a dɔn ko sidabana bɛ aw la jolisɛgɛsɛgɛ kɔfɛ, aw bɛ a lajɛ ka sidabana fukɛli yɔrɔ dɔ ɲini kɛnɛbaarakɛlaw bɛ se ka aw lajɛ yɔrɔ min, ka aw furakɛ teliyala ani ka aw bila furaw kan.
Aw ye aw magɛrɛ mɔgɔ la, aw dalen don min na walima sidabana furakɛli jɛkulu dɔ walasa olu ka aw dɛmɛ furaw tali la don o don, o de nafa ka bon.
Aw kana sidafura tali daminɛ aw yɛrɛ ma. A bɛ se ka kɛ aw tɛ aw ka fura tata dɔn, ani fana kɔlɔlɔba bɛ se ye a kɔ walima bana kologɛlɛyali fura kɔrɔ.
Aw kana sidafura di mɔgɔsi ma. Fura tɛ mako ɲɛ aw ye ni aw ma se a tata hakɛ kofɔlen ma.
Aw kana sidafura san mɔgɔsi fɛ mɔgɔ min tɛ baarakɛ sidabana furakɛli jɛkulu dɔ la. Ni aw bɛ fura ta sidabana furakɛli jɛkulu dɔ fɛ, o tɛ kɔtigɛ wa o da ka di ka tɛmɛ kɛnyɛrɛye tigilamɔgɔw ta kan.
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn